text: Wakinkunaqa, Jesús tʼantata aychanman, vinotataq yawarninman tukuchisqanta ninku. Chaywanpis, Jesús tʼantata quchkaptin aychanqa, nisunman cuerponqa mana imanakurqachu. Jina kaptin, ¿apóstoles Jesuspa aychantapuni, yawarnintapuni mikhusqankutachu nisunman? Mana, chaytachus ruwankuman karqa chayqa, Diospa kamachisqanta pʼakichkankuman karqa (Génesis 9:3, 4; Levítico 17:10, 11). Lucas 22:20, pʼitipi Jesús nirqa: "Kay copaqa yawarniypi mosoj tratomin, qankunarayku jichʼasqa". ¿Chay copa "mosoj tratomin" kasqantachu nisunman? Mana. Imaraykuchus chay copa juk tratollawan ninakurqa, parlasqaña kasqanmanjina.